kardosdrur/scandi-wiki huggingface dataset:
Sødygtig

Begrebet sødygtig anvendes i en række love, bekendtgørelser og forskrifter om skibes sikkerhed samt sikkerhed til søs mere generelt. Også i fritidsbåde, joller, kanoer m.v. er fartøjets fører (den der sejler en jolle er også "fører" af denne) ansvarlig for, at fartøjet er i en sødygtig stand, når man sejler ud. Dette indebærer, at skibet eller fartøjet er i en sådan stand, at det er egnet til at gå til søs uden fare for skibet eller de ombordværende personer, eller til fare for at forurene havet.

Dette dækker meget bredt og indebærer blandt andet, at fartøjet skal være bygget og vedligeholdt i overensstemmelse med gældende regler, at det har det nødvendige udstyr om bord samt, at det er gjort "søklart", dvs. der er det nødvendige mandskab og de nødvendige forsyninger om bord og at luger døre og lignende er lukket vejtæt.

Krav
Sødygtighed er afhængig af fartsområde, skibsstørrelse og skibstype.

Generelt vil der være nogle forhold, der er gældende for alle skibstyper, og det er:

Størrelse: Skibet/fartøjet har en størrelse, der passer til det/de påtænkte farvand/e som skibet skal besejle. 
Konstruktionen: Skibet/fartøjet er bygget iht. de bestemmelser, der gælder for det pågældende skib/fartøj. 
Stabilitet: Skibets stabilitet er i overensstemmelse med gældende regler.
Udrustning/udstyr: Skibet/fartøjet har den/det fornødne udrustning/udstyr om bord, der sikrer sejladsen og overlevelse i påkomne tilfælde.
Uddannelse: Besætningen har den fornødne tilpasset uddannelse, der sikrer skibets navigering og drift afhængig af skibet størrelse og funktion. 
Vedligeholdelsesstandard: Skibet/fartøjet skal have en vedligeholdelses standard, der opfylder minimumskravet til skibets/fartøjets styrke og udrustning.

Det findes nærmere beskrevet i f.eks. Bekendtgørelse af sømandsloven, og Bekendtgørelse af søloven.

Kilde
Søfartstyrelsens juridiske kontor.

Søfart
Jura
Tanganyika

Tanganyika er den ene af de to dele i forbundsstaten Tanzania. Den anden del er Zanzibar.

Tanganyika (undertiden Tanganjika) er også navnet på en tidligere britisk koloni som fik sit navn efter Tanganyikasøen. Tanganyika var fra slutningen af 1800-tallet del af en tysk koloni (Tysk Østafrika) men blev efter Tysklands nederlag i første verdenskrig overtaget af Storbritannien, og blev mandatområdet Tanganyikaterritoriet. Dette blev selvstændigt den 9. december 1961 og dannede sammen med Zanzibar (selvstændigt 12. januar 1964) staten Tanzania fra den 26. april 1964.

Eksterne henvisninger 

Tanzanias historie
Forhenværende afrikanske lande
Forhenværende britiske kolonier
Forhenværende tyske kolonier
Europæisk kolonisering i Afrika
Ronin (flertydig)

Ronin har flere betydninger:

 Ronin – japansk kriger
 Ronin (film) – en film
 Dj Ronin – dansk diskjockey
 Ronin (album) – et musikalbum af Petter
Xenophon Zolotas

Xenophon Zolotas (født 26. marts 1904, død 10. juni 2004) var en græsk økonom og politiker. Han var Grækenlands premierminister fra 1989-1990.

Økonomer fra Grækenland
Grækenlands statsministre
Jan Plovsing

Jan Plovsing, (født 15. maj 1945 på Frederiksberg), er mag.scient.soc. (sociologi) og rigsstatistiker, dvs. øverste chef for Danmarks Statistik i perioden 1995-2013.. Han afløste Hans Zeuthen på denne post og blev selv afløst af Jørgen Elmeskov. 

Jan Plovsing blev matematisk student fra Østre Borgerdydskole i København i 1964. Han studerede ved Københavns Universitet, hvorfra han tog bifagseksamen i økonomi og arbejdsmarkedspolitik i 1969 og blev magister i sociologi i 1972. Dernæst var han bl.a. ansat som forsker ved Socialforskningsinstituttet i 1972-77 og lektor i organisationsteori og sociologi ved Økonomisk Institut på Københavns Universitet 976-80. 1977 blev han forskingsleder ved Socialforskningsinstituttet, i 1986 afdelingschef og i 1989 direktør sammesteds, indtil han i 1995 blev udnævnt til rigsstatistiker.

Kilder 

Sociologer fra Danmark
Embedsmænd fra Danmark
Danskere i 1900-tallet
Danskere i 2000-tallet
Ansatte ved Københavns Universitet
Personer i Kraks Blå Bog
Riddere af 1. grad af Dannebrog
Össjö gård

Össjö gård () er en herregård i Ängelholms kommun i Skåne, Sverige.

Össjö gård ejedes i 1500-tallet af adelsslægten Krabbe, senere bl.a. af slægterne Tornérhielm og Berch. Nuværende ejer er Hugo Berch.

Hovedbygningen er på to etager i empire opført af Adolf Fredrik Tornérhielm 1814-15.
Godsets areal er 1.400 ha og omfatter både land- og skovbrug.

Eksterne henvisninger 
 Sylve Åkesson: Om Össjö gård  

Herregårde i Skåne
Allison Janney

Allison Janney (født 19. november 1959) er en amerikansk skuespiller, bedst kendt for rollen som C. J. Cregg i dramaserie Præsidentens mænd.

Udvalgt filmografi

Film 
 10 Things I Hate About You (1999)
 American Beauty (1999)
 Juno (2007)
 Away We Go (2009)
 Niceville (2011)
 I, Tonya (2017)

Tv-serier 
 Præsidentens mænd (1999-2006)

Eksterne henvisninger 
 

Skuespillere fra USA
Oscar for bedste kvindelige birolle
Tommy Hilfiger

Thomas Jacob "Tommy" Hilfiger (født 24. marts 1951 i Elmira, New York) er en amerikansk modeskaber.

Hilfiger voksede op i en irsk, katolsk familie i Elmira, en lille by nær Cornell University i staten New York. Han er nummer to i en familie på ni børn.

I en tidlig alder vidste han, at han ønskede at gøre karriere inden for modebranchen. Det første store gennembrud kom i 1984, da han mødte modeiværksætteren Mohan Murjani, der investerer i unge designere.

Firmaet Tommy Hilfiger Corporation blev lanceret i 1982, og firmaet er baseret i New York. Herretøj som Tommy Jeans og H Hilfiger er blandt mærkerne. Han modtog i 1995 prisen som årets Mr. Fashion Designer, som uddeles af Rådet for Fashion Designers of America.

Tommy H, som tøjmærke er også kendt for at bruge sloganet "Klassikere med et twist". Tøjet har været båret af mange berømtheder, som fx David Bowie, Keith Richards, Snoop Dogg, Joey Fatone og andre.

Eksterne henvisninger 

 
 

Modeskabere fra USA
Personer fra New York
Mol (by)

Mol er en by i Belgien med ca. 100.000 indbyggere. Hadise, som repræsenterede Tyrkiet i Eurovision Song Contest 2009, er født i Mol.

Henvisninger 

Byer i Belgien
Paul Zbyszewski

Paul Zbyszewski er en amerikansk producer og manuskriptforfatter. Han har bl.a. skrevet og produceret afsnit af successerien Lost.

Eksterne links 
 

Manuskriptforfattere på Lost
Manuskriptforfattere fra USA
Kinesisk

Kinesisk har flere betydninger :

 Kinesisk (sproggruppe) – den sinitiske sprogfamilie.
 Standard mandarin – kaldes også kinesisk, da det er statssproget i Kina og Taiwan.
 Kina (efter 1949) – om noget der tilhører eller kommer fra Folkerepublikken Kina.
 Kineser – person af kinesisk oprindelse eller fra Kina.
 Kinesisk skrift –  

Se også:
 Kina (kulturområde) – er et land i Østasien som siden 1949 de facto  er delt i to, med regeringer som begge gør krav på at være hele landets  retmæssige styre.
Skytsengel

En skytsengel er en engel, der efter katolsk opfattelse beskytter et menneske og hjælper om nødvendig.

Engle
Wayne Shorter

Wayne Shorter (født 25. august 1933 i Newark, New Jersey, USA, død 2. marts 2023) var en amerikansk saxofonist og komponist. Han var sammen med John Coltrane en af de mest betydningsfulde tenorsaxofonister fra 1960'erne. Han startede i 1959 som medlem i Art Blakeys Jazz Messengers og spillede derefter i Miles Davis' berømte kvintet, som også indbefattede pianisten Herbie Hancock, bassisten Ron Carter og trommeslageren Tony Williams. 

Shorter dannede derefter sine egne grupper og indspillede en del vigtige plader, som nu regnes som jazzklassikere. I 1970 dannede han sammen med keyboardspilleren Joe Zawinul gruppen Weather Report, som eksisterede til 1986. Gruppen var en nytænkende fusionsgruppe med stillistiske elmenter fra hele verden med numre som "Birdland" og "Black Market". Derefter dannede han atter sin egen gruppe, som eksisterede med forskellig besætninger.

Diskografi 

 Introducing Wayne Shorter
 Wayne Shorter
 Wayning Moments
 Second Genesis
 Night Dreamer
 JUJU
 Speak No Evil
 The Soothsayer
 The All-seeing Eye
 Etcetera
 Adam´s Apple
 Shizophrenia
 Super Nova
 Odyssey Of Iska
 Motto Grosso Feio
 Native Dancer
 Atlantis
 Phantom Navigator
 Joy Rider
 High Life
 Footprints (Live)
 Alegria

Eksterne henvisninger 

 

Saxofonister fra USA
Jazzmusikere fra USA
Komponister fra USA
Personer fra New Jersey
Ron Carter

Ronald Levin "Ron" Carter (født 4. maj 1937 i Ferndale, Michigan, USA) er en amerikansk bassist. Han er mest kendt som medlem af Miles Davis' kvintet fra 1960'erne. Han har ligeledes lavet plader i eget navn.

Han har desuden været en meget benyttet studiebassist op gennem 60'erne og 70'erne, bl.a. for impresarioen Creed Taylors CTI Records.

Eksterne henvisninger 
Officiel hjemmeside
 

Jazzbassister fra USA
Personer fra Michigan
Stan Kenton

Stanley "Stan" Newcombe Kenton (født 15. december 1911 i Wichita, Kansas City, død 25. august 1979 i Los Angeles, Californien, USA) var en amerikansk orkesterleder , komponist , arrangør og pianist. Kenton Formede sit eget big band i 1941 , og bragte big band musikken stor fornyelse. Især i 50´erne og 60´erne , hvor han uopførte værker af bl.a. arrangørene Pete Rugolo , Bill Holman og Dee Barton. Orkesteret rummede gennem årene talentfulde musikere såsom Peter Erskine , Tim Hagans , John Von Ohlen , Maynard Ferguson og Art Pepper. Hans orkester er kendt for numre som The Peanut Vendor , Artistry in Rythm , Intermission Riff og Eager Beaver. Den danske orkesterleder og arrangør Ib Glindemann var en stor tilhænger af Kenton og hans musik , og startede på det grundlag Radioens big band , midt i 1960'erne.

Diskografi 

 Stan Kenton in HiFi
 Cuban Fire
 Kenton ´56
 Back To Balboa
 Lush Interlude
 The Stage Door Swings
 On The Road
 The Kenton Touch
 The Ballad Style of Stan Kenton
 Stan Kenton Live at the Tropicana – Las Vegas
 In New Jersey
 At Ukiah
 Viva Kenton
 Standards in Silhouette
 Stan Kenton´s Christmas
 The Romantic Approach
 Stan Kenton´s West Side Story
 Mellophonium Magic
 Sophisticated Approach
 Adventures In Standards
 Adventures In Blues
 Adventures In Jazz
 Adventures In Time
 Stan Kenton´s Mellophonium Band
 Artistry in Bossa Nova
 Artistry in Voices And Brass
 Wagner
 Stan Kenton Conducts The Los Angeles Neophonic Orchestra
 Stan Kenton Conducts The Jazz Compositions of Dee Barton
 Hair
 Live At Redlands University
 Live At Brigham Young University
 Live at Butler University
 Stan Kenton Today
 National Anthems of The World
 Birthday in Britain
 7,5 On The Richter Scale
 Stan Kenton Plays Chicago
 Fire , Fury an Fun
 Stan Kenton Without His Orchestra
 Kenton ´76
 Journey Into Capricorn
 Live at sunset Ridge Country Club – Chicago
 Live In Cologne vol 1 & 2
 Street Of Dreams
 Last Recordings ( Unreleased live from Los Angeles ) vol. 1 & 2

Eksterne henvisninger 

 

Komponister fra USA
Pianister fra USA
Jazzmusikere fra USA
Personer fra Kansas
Tim Hagans

Tim Hagans (født 19. august 1954 i Dayton, Ohio, USA) er en amerikansk trompetist, komponist og arrangør. Hagans er bedst kendt for sit medlemskab i Stan Kentons bigband fra 1974 til 1978. Han har også spillet med Thad Jones' bigband, Ernie Wilkins, Sahib Shihab, Radioens big band, det Svenske Radio big band og Blue Wisp big band.

Eksterne henvisninger 

 

Trompetister fra USA
Jazzmusikere fra USA
Personer fra Dayton, Ohio
Maynard Ferguson

Maynard Ferguson (4. maj 1928 i Montreal, Québec, Canada – 23. august 2006 i Los Angeles, USA) var en canadisk trompetist og orkesterleder. Han spillede med Tommy Dorsey og Stan Kenton. I 1953 dannede han sit eget bigband, som gennem årene talte musikere såsom Slide Hampton, Joe Zawinul, Peter Erskine, Don Sebesky og Don Ellis. Ferguson var en af de store trompetister fra 1950'erne, og spillede med sit eget orkester til sin død.

Eksterne henvisninger 

 

Trompetister fra Canada
Grevens og Friherrens Komedie

Grevens og Friherrens Komedie er en bidende satirisk komedie fra 1675 af en anonym, sandsynligst Mogens Skeel. Han var adelsmand af uradel og harcelerer over den nye brevadel. Komedien blev først trykt i det 19. århundrede.

Den gamle danske adel var, trods alt hvad den i årene før 1675 havde forbrudt mod land og rige, stadig stolt af sin fortid og lidet tilbøjelig til at kaste sig i støvet for tronens fod, selv om adskillige af dens medlemmer havde forstået at bøje sig for nødvendigheden og havde indordnet sig under de nye forhold. 

Den gamle adel var også stolt trods alle de tab, den havde lidt ved sin letsindighed og de uheldige krige, trods det, at mange af de godser, den tidligere havde haft eneret til, nu ved tidernes ugunst var vandret over pa fremmede hænder.

Den så derfor skævt til disse nye grever og friherrer, og det var utvivlsomt ret gængse adelsanskuelser, der kom til orde gennem den bidende satire »grevens og friherrens komedie« fra 1675. I 1. akt 3. scene lyder følgende dialog:

 
Det ses her, at »herremand« her ikke er en mand, der ejer en herregård; nej, en herremand er en mand, der i de gode gamle tider før 1660, havde privilegium på at eje en herregård. Han var født adelsmand med mindst 16 aner.

Brevadel kendtes før 1660, men den regner satirens forfatter Mogens Skeel ikke med; hans egen æt var århundreder gammel, så gammel, at ingen kunde sige, hvorfra den egentlig stammede, og det samme var jo tilfældet med de fleste betydelige uradelsslægter.

eksternt billede: 
http://www.sovemule.dk/overskud/popup_image.php/pID/34

Skuespil fra Danmark
Skuespil fra 1675
Adel fra Danmark
Stark Raving Mad (film)

Stark Raving Mad er en film, produceret til DVD fra 2002, omkring røveri begået under en rave-fest produceret af A Band Apart. 

Filmen blev instrueret og skrevet af Drew Daywalt og David Schneider. I hovedrollen medvirker Seann William Scott og de andre roller spilles af Lou Diamond Phillips, Timm Sharp, Patrick Breen, John B. Crye, Monet Mazur, Suzy Nakamura, C. Ernst Harth, og Dave Foley. Filmen har soundtrack af John Digweed.

Handling
Ben McGewen's bror blev dræbt af en sindsyg mafia gangster boss ved navn Mr. Gregory, fordi han undlod at betale sin gæld på 250.000 dollars, for Ben betyder to ting. Han har mistet en bror, og gælden er nu overdraget til ham. Mr. Gregory vil have fat i en legendarisk kinesisk statue, der er udgivet i en bank. Denne bank er beliggende lige ved siden af en natklub. Ben har dannet en mindre bande af blandede personligheder, der vil hjælpe ham med at stjæle denne lille statue, herunder en dame, der var med til at lave sikkerhedssystemet banken anvender. Planen er som følger: Så længe musikken i klubben er skruet op på det højeste niveau, og folk er glade, tilfredse og danser så godt de kan, så vil den første del af sikkerhedssystemet ikke fungerer på grund af de stærke vibrationer. Derfor har Ben arrangeret en real rave-fest fest på en klub, han har lejet. Men selvfølgelig går alt ikke efter planen. Ikke alene skal de kæmpe med store komplikationer ogproblemer, der opstår, men når de mennesker, der vil udføre røveri på samme tid er en flok temmelig skøre mennesker, så er det rimeligt kompliceret.

Eksterne henvisninger 
 

Amerikanske film fra 2002
Dramafilm fra USA
Rave

Rave er en subkultur med fokus på fester med elektronisk musik.

Historie 
I 1990'erne var det almindeligt at bruge udtrykket rave ikke kun om den moderne, urbane dansekultur, men også som en samlet betegnelse for moderne, hård og elektronisk baseret dansemusik, ofte i forbindelse med betegnelser som house, dance, trance og techno. Der er også mange sidegrene i de forskellige genrer, såsom "hardhouse", osv.
Rave-kultur er tæt knyttet til den eksplosive udvikling af moderne informationsteknologi. Udviklingen på dette område sprængte de fleste begrænsninger for fantasien i 1990'erne. Et ord, der ofte er blevet brugt, er "cyber-kultur". Rave-kulturen har mange ideologiske kendetegn der minder om hippikulturens værdier ved udgangen af 1960'erne. På housepartierne sås psykedelisk tøj og åbenlys brug af narkotika. En "fred og kærlighed"-filosofi blev igen moderne.

Ravekulturen viser sig at have stor lighed med hippieideologien: en stærk interesse for det eksotiske og alternative, stammepræg og ældgammmel åndelighed. Faktisk blev Goa i Indien et Mekka (kultsted) for raves i 1990'erne. Den samme strand var en destination for hippier i 1960'erne. Flere cd'er kaldet Goa trance med en lidt "syret" trance har været på markedet siden midten af 1990'erne.
I musikken finder vi slogans som "red jorden", "kærlighed og fred", osv. Disc jockeyen er en central skikkelse i rave-kulturen. Et meget berømt slogan i Rave-kulturen er "Plur", der står for fred, kærlighed, sammenhold og respekt.

Kendte rave 

 Qlimax
 Mayday
 Masters of Hardcore
 Nightmare in Rotterdam
 Defqon.1
 Slitage & Wizardry
 Love Parade
 Senastion Black
 Sensation White
 Trance Energy
 Mysteryland
 Vuuv
 Fullmoon
 Hård Jävla Kärna
 Technostate
 Love Forest
 Blommor & Bin
 Octocore
 Thunderdome

Musik
Subkulturer

bpy:রাৱের
Jam Master Jay

Jason William Mizell (født 21. januar 1965 i Hollis, Queens, New York, død 30. oktober 2002 i Jamaica, Queens, New York), kendt som Jam-Master Jay (eller Jam Master Jay), var en af stifterne og DJ i Run-D.M.C., en hip-hopgruppe startet i Queens i New York City.

Mizell voksede op i Queens-byen Hollis. Han spillede bas og trommer i flere garage bands, før han grundlagde Run-DMC. Han spillede, udover på pladespillerne, på keyboard, bas og trommer på alle bandets plader. Mizell forblev i hans trofaste barndoms nabolag og flyttede aldrig væk derfra. Han startede Scratch DJ Academy i Manhattan for interesserede unge i DJing. I 1989 etablerede Mizell pladeselskabet Jam Master Jay Records, som havde sin første helt store succes i 1993 med bandet Onyx. Han introducerede også Chuck D til Def Jam medstifter af Rick Rubin. (Def Jam's øvrige stiftere er DJ Runs bror, Russell Simmons). 

Jam Master Jay var også ham, der opdagede 50 Cent og fungerede som hans mentor, i den første tid.
Den 30. oktober i 2002 blev Mizell, 37 år gammel, skudt til døde i et lydstudie i Queens. Den anden person i rummet, Urieco Rincon, blev skudt i anklen, og dermed overlevede skyderiet. Gerningsmanden er stadig på fri fod og intet motiv er fundet. Der er imidlertid spekulationer, om Kenneth "Supreme" McGriff, en dømt narkohandler og gammel ven af Murder Inc.-chefferne Irv Gotti og Chris Gotti, kunne være indblandet i mordet.

Mizell efterlod efter sin død, konen Terri samt tre børn. Han er begravet på Ferncliff Cemetary i Hartsdale i New York.

Eksterne henvisninger 

 Jam Master Jay, 1965-2002, Salon
 Run-DMC star, 37, was hip-hop pioneer, CNN
 'Terrible loss': Hip-hop reacts to Jam Master Jay slaying, CNN
 Run-DMC DJ slain in recording studio, CNN
 Remembering Jam Master Jay in the Midst of Chaos , Davey D's Hip-Hop Corner
 Interview with DJ Times, 2000 

Hiphoppere fra USA
Rappere fra USA
Pseudonymer
Olek Krupa

Olek Krupa (født 31. august 1955 i Rybnik i Polen) er en polsk skuespiller, bedst kendt for at spille skurke og forbrydere, som i Blue Streak og i Alene Hjemme 3. Han portrætterede en serbisk generel involveret i folkedrab mod bosniske muslimer og kroatiske katolikker i actionfilmen Behind Enemy Lines fra 2001. Han optræder også i mange Law & Order-episoder.

Eksterne henvisninger 
 

Filmskuespillere fra Polen
Sandnessundbroen

Sandnessundbroen (også kaldt Kvaløybrua), er en cantileverbro som krydser Sandnessundet mellem Tromsøya og Kvaløya i Troms og Finnmark fylke i Norge. Sandnessundbroen er 1.220 meter lang, længste spænd er 150 meter, og gennemsejlingshøjden er 41 meter. Broen har 36 spænd. Den er Nord-Norges længste vejbro.

Sandnessundbroen blev officielt åbnet af kronprins Harald den 26. juni 1974. Broen åbnede imidlertid for trafik allerede 21. december 1973. Broen kostede 36 millioner kroner. Der var bompengeopkrævning på broen frem til 1. maj 1982  Broen er en del af fylkesvei 862.

I 2005 blev ny gang- og cykelbane adskilt fra vejbanen med rækværk færdigbygget. Underlaget på cykelbanen er blevet stærkt kritiseret fordi det i høj grad bidrager til punktering af cykeldæk. Dette har resulteret i at enkelte cyklister har skabt trafikproblemer ved at cykle i vejbanen. 

I takt med øget bebyggelse på Kvaløya har trafikken været stigende, og broens maksimumkapacitet er ved at være nået. Der overvejes derfor byggeforbud i bynære områder på Kvaløya.

Eksterne henvisninger 

 Structurae om Sandnessundbrua
 Om kapasitetsproblemene på Sandnessundbrua  fra Bladet Tromsø
 Om vanskelighetene for syklistene, fra Nordlys

Broer i Troms og Finnmark
Kilen

Kilen er en tidligere fjordarm, der nu er en brakvandssø på 334 hektar, nordvest for Struer. Den blev i 1856 afskåret fra Struer Bugt i Limfjorden da man anlagde en  vejdæmning der nu bærer primærrute 11 og den i 1882 oprettede jernbane fra  Struer til Thisted. Kilen blev i 1941 gjort til vildtreservat, og dette blev i 1975 udvidet med den vestlige del af Struer Bugt. I 1980 blev flere fredninger, et areal på 584 hektar samlet i en  naturfredning, og der er nu en 12 km lang natursti rundt om søen. 

Længst mod vest løber Bredkær bæk ud i Kilen, kort efter at have passeret vandmøllen Kjærgård Mølle, der i dag er naturskole.

Kilder og henvisninger

Seværdigheder ved Kilen, Resenborg og Hornet på naturstyrelsen.dk

Søer i Struer Kommune
Fredede arealer i Danmark
Limfjorden
Struer
Margueritruten
Suzanne Somers

Suzanne Somers (født Suzanne Marie Mahoney 16. oktober 1946, død 15. oktober 2023) var en amerikansk skuespiller, forfatter og sanger, bedst kendt for sine tv-serie-roller som Chrissy Snow i Three's Company (89 episoder, 1977-1981) og som Carol Lambert i Kaos i familien (orig.: Step by Step) (160 episoder, 1991-1998) .

Referencer

Litteratur / kilder 
 Nicolas Barbano: Suzanne Somers (PS Pige-Special nr. 1, 1996)

Eksterne henvisninger 

 
 Officiel hjemmeside

Skuespillere fra Californien
Yoga Fire

Yoga Fire er et norsk rockband bestående af Esben Selvig ( "Dansken") (vokal), Jonas Forsang Moksnes ( "Apollo") (lead guitarist), Aslak Hartberg ( "Ali") (bas), Sveinung Eide (Dr. S " ) (synthesizer og rytme guitarist) og Søren Brandt ( "posen") (trommeslager). Medlemmerne er tidligere kendt fra hiphop-projekter Klovner i Kamp og Apollo.

Oprindelse 
Bandet blev startet som en hyldest til Joachim "Jokke" Nilsen, og blev etableret som en konsekvens af medlemmerne blev bedt om at spille på mindekoncerten for Jokke på Rockefeller i Oslo så tidligt som i 2001. I første omgang, var det med denne ene koncert, men efter en ny mindekoncert for Jokke par år senere, begyndte bandet så vidt at skrive deres eget materiale. Trommeslager Thomas "Finger'n" Gullestad flyttede i 2006 til Los Angeles og blev derfor erstattet af Klovner i kamp og Apollos tidligere lydmand, Søren "Posen" Brandt.
Yoga Fire er kendt for sine meget prangende live shows, og har spillet på flere store festivaler, herunder Quart Festival , Hovefestivalen og Slottsfjellfestivalen. I 2009 spillede de også på Roskilde Festivalen i Danmark.
Yoga Fire vandt MTV Europe Music Awards 2009 i kategorien Bedste norske kunstner. De var også nomineret i Best European Act..
Yoga Fire var også nomineret til NRJ Music Awards 2009 i kategorien "Bedste norske Band / Artist".

Fuck dig eller dine penge tilbage 
Yoga Fire's debut album, Fuck Du eller dine penge tilbage, blev udgivet i efteråret 2009 om MTG Music. En uge før albummet blev udgivet var også bogen om Yoga Fire ud. Det også kaldes Fuck Du eller dine penge tilbage, og er skrevet af bandets bassist, Aslak "Ali" Hartberg.
Den første single fra albummet blev opkaldt de eneste i verden og blev udgivet i maj 2008, kl Mountain Music.
I foråret 2009 blev den anden single, Slipp Johnny Fri, offentliggjort i MTG. Slipp Johnny Fri er skrevet om og til bandets manager Jonas Haga Nilsen, også kendt som Johnny Trebein. I musikvideoen til sangen spille skuespillerne Aksel Hennie, Trond Fausa Aurvåg, Nicolai Cleve Broch, Håvard Bakke og Fridtjov Såheim bandmedlemmerne. Videoen er instrueret af Marius Holst.
Superkul Med Kniv var albummets tredje single. I musikvideoen spiller blandt Jenny Skavlan.

Rockgrupper fra Norge